
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 418 

26 Αυγούστου 2009 


ΑΠΟΦΑΣΕΙ Σ 

Αριθμ. 7276 

Χαρακτηρισμός ως διατηρητέου του κελύφους του συ¬ 
γκροτήματος κτιρίων που βρίσκεται επί της οδού 
26 ης Οκτωβρίου αρ. 108 (Σφαγεία) στην Θεσσαλονί¬ 
κη, φερομένου ως ιδιοκτησίας των Ιωαννίδη Δημη- 
τρίου και Πλευράκη Ιωάννη και καθορισμός ειδικών 
όρων και περιορισμών δόμησης και χρήσης. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του ν. 1577/1985 (ΦΕΚ 210/τ.Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως 
το άρθρο αυτό τροποποιήθηκε με το ν. 1772/1988 (ΦΕΚ 
69Α') και αντικαταστάθηκε με το άρθρο 3 του ν. 2831/ 
2000 (ΦΕΚ 140/τ.Α') «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλλες 
πολεοδομικές διατάξεις». 

• Του π.δ. 358/1986 (ΦΕΚ 158/τ.Α') «Καθορισμός αρ¬ 
μοδιοτήτων Υπουργείου Βόρειας Ελλάδας» και ειδικό¬ 
τερα του άρθρου 2 παρ. δ (αα), που αναφέρονται στο 
χαρακτηρισμό κτιρίων ως διατηρητέων ή οικισμών ή 
τμημάτων αυτών ως παραδοσιακών. 

• Του π.δ. 167/2005 (ΦΕΚ 220/τ.Α') «Οργανισμός του 
Υπουργείου Μακεδονίας - Θράκης». 

• Του π.δ. 63/21.4.2005 (ΦΕΚ 98/τ.Α/22.4.2005) «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα». 

2. Την υπ’ αριθμ. Υ. 704/19.8.1988 (ΦΕΚ 575/τ.Β') από¬ 
φαση του Πρωθυπουργού, για τη μετονομασία του 
Υπουργείου Βόρειας Ελλάδας σε Υπουργείο Μακεδο¬ 
νίας - Θράκης. 

3. Την υπ’ αριθμ. 301/15.1.2007 (ΦΕΚ 80/τ.Β72007) κοι¬ 
νή υπουργική απόφαση «Συγκρότηση ενιαίου διοικητι¬ 
κού τομέα και σύσταση θέσης ειδικού γραμματέα στο 
Υπουργείο Μακεδονίας - Θράκης». 

4. Την θετική γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος (Σ.Χ.Ο.Π.) του Υ.ΜΑ.Θ., 
(υπ’ αριθμ. 3/13.4.2009 πρακτικό), για την έκδοση απόφα¬ 
σης χαρακτηρισμού του κελύφους του συγκροτήματος 
κτιρίων του θέματος ως διατηρητέων. 

5. Την από 22.5.2009 αιτιολογική έκθεση για την έκ¬ 
δοση υπουργικής απόφασης για χαρακτηρισμό ως δι¬ 


ατηρητέου του κελύφους του συγκροτήματος κτιρίων 
του θέματος, του Τμήματος ΠΕ.ΧΩ.Δ.Ε. της Διεύθυνσης 
Περιβάλλοντος και Υποδομών του Υ.ΜΑ.Θ. 

6. Την υπ’ αριθμ. Υ.ΜΑ.Θ. 7177/6.7.2009 έκθεση τοι¬ 
χοκόλλησης και δημοσίευσης του τμήματος Γενικού 
Πρωτοκόλλου και Αρχείου της Διεύθυνσης Διοίκησης 
του Δήμου Θεσσαλονίκης. 

7. Τις υπ’ αριθμ. Υ.ΜΑ.Θ. 7275 και 7276/8.7.2009 υπεύθυ¬ 
νες δηλώσεις αποδοχής της αιτιολογικής έκθεσης από 
τους φερόμενους ως ιδιοκτήτες, αποφασίζουμε: 

1. Χαρακτηρίζουμε ως διατηρητέο το κέλυφος του 
συγκροτήματος κτιρίων που βρίσκεται στην οδό 26 ης 
Οκτωβρίου αρ. 108 (περιοχή Σφαγεία), στη Θεσσαλονίκη, 
φερομένου ως ιδιοκτησίας των Ιωαν. Πλευράκη και Δημ. 
Ιωαννίδη, όπως φαίνεται στο συνημμένο τοπογραφικό 
σχέδιο υπό κλίμακα 1:500, για τους παρακάτω λόγους: 

α) Είναι ένα συγκρότημα κτιρίων συνδεδεμένο με την 
βιομηχανική ιστορία και την κοινωνική εξέλιξη της πόλης 
της Θεσσαλονίκης. 

β) Αποτελεί χαρακτηριστικό δείγμα βιομηχανικής 
αρχιτεκτονικής των αρχών του 20ου αιώνα, και ένα 
από τα αξιόλογα συγκροτήματα κτιρίων της ευρύτερης 
περιοχής των «Σφαγείων», με μορφολογικά και δομικά 
χαρακτηριστικά που το καθιστούν αξιόλογο προς δι¬ 
ατήρηση. 

γ) Η διατήρηση του συγκροτήματος και η αποκατά¬ 
στασή του θα εμπλουτίσει το κτιριακό απόθεμα της 
ευρύτερης περιοχής, που παρουσιάζει ανάλογα παρα¬ 
δείγματα βιομηχανικής αρχιτεκτονικής, τα οποία σαν 
σύνολο αποτελούν μαρτυρίες μιας εποχής σημαντικής 
για την νεότερη ιστορία της Θεσσαλονίκης. 

2. Στο χαρακτηριζόμενο συγκρότημα κτιρίων απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών ή διακοσμητικών στοιχείων 
του κελύφους του και γενικά κάθε επέμβαση που θί¬ 
γει τον αρχιτεκτονικό χαρακτήρα του και αλλοιώνει τη 
μορφή του. 

3. Ο μανδρότοιχος προς το βορειοδυτικό όριο του 
οικοπέδου, παρουσιάζει ενδιαφέρον για την επιμελημένη 
τοιχοποιία από οπτοπλινθοδομή, σε συνδυασμό με την 
πλάγια όψη του κτιρίου Α, και επιβάλλεται η συντήρηση 
και διατήρησή του. 

4. Δεν χαρακτηρίζονται ως διατηρητέες και επιβάλλεται 
η απομάκρυνση των προσθηκών του κτιρίου Γ και των 
πρόχειρων κτισμάτων αποθηκών που βρίσκονται στο πίσω 

μέρος του συγκροτήματος των κτιρίων Α, Β, Γ, μεταξύ 
αυτών και του κτιρίου Δ, ώστε να προκύπτει ευθεία πίσω 
όψη των Α, Β, Γ κτιρίων και ανοικτός χώρος ανάμεσα σε 
αυτά και το κτίριο Δ (βλ. τοπογραφικό διάγραμμα). 

5. Ο παλαιός μηχανολογικός εξοπλισμός που βρίσκε¬ 
ται εντός των κτιρίων προτείνεται να συντηρηθεί και να 
τοποθετηθεί σε κατάλληλο και προσβάσιμο χώρο εντός 
αυτών, σε ανάμνηση της αρχικής του χρήσης. 

6. Επιτρέπεται η αλλαγή της χρήσης του συγκροτήμα¬ 
τος και η εισαγωγή νέων χρήσεων όπως: γραφεία, κα¬ 
ταστήματα (υγειονομικού ή μη ενδιαφέροντος), κέντρο 
αναψυχής απόλυτα συμβατό με το διατηρητέο κτίριο 
και πολιτιστικών χρήσεων. 

7. Επιτρέπεται η επισκευή του διατηρητέου κελύφους, 
χωρίς αλλοίωση του αρχιτεκτονικού και μορφολογικού 
του χαρακτήρα και των βασικών αρχών της σύνθεσής 
του και ο εκσυγχρονισμός των εγκαταστάσεων, η στα¬ 
τική ενίσχυση, η εσωτερική διαρρύθμιση του κτιρίου για 
λόγους στατικούς και λειτουργικούς. 

8. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στις όψεις του 
διατηρητέου κελύφους, πλην των αναγκαίων, περιορι¬ 
σμένων διαστάσεων επιγραφών, που υποδηλώνουν τη 
χρήση του κτιριακού συγκροτήματος. 


9. Για κάθε επέμβαση στο διατηρητέο κέλυφος και 
για κάθε τοποθέτηση επιγραφών, απαιτείται ο έλεγ¬ 
χος της μελέτης από την Επιτροπή Αρχιτεκτονικού και 
Πολεοδομικού Ελέγχου (Ε.Π.Α.Ε.) και η έγκριση αυτής 
από τη Διεύθυνση Περιβάλλοντος και Υποδομών του 
Υπουργείου Μακεδονίας - Θράκης. 

10. Κατά της αποφάσεως αυτής μπορεί να ασκηθεί το 
ένδικο μέσο της αίτησης ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του π.δ. 18/1989 «Κωδικοποίηση διατάξεων 
νόμων για το Συμβούλιο της Επικράτειας». 

11. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

12. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Αυγούστου 2009 

Ο ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 




ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 4889 



ϋΗ 





'~ϊ*ΜΜ 




„ ί Το "^γραφικό ουτ^ίίήγρ^^' ϊϊν^^ο Π 
I οονοδ^α την αηάρύή Τ...Χ2 
_| το:) Υπ^γβωι^Μακφ^^^δ;- ·" 

ί Τ γ^Τ βν ^Ρ^^λΜ..\Ό% | 

( ■■■ϊΛ&Ά.χε,.&ι. 6τ«τ..8.6£ίώβ/.ί.^»! 

I του Λήμου ...©. £4^\θ.\/ί.Ις.Ηχ 
! του Νομού 

1 '°· ; ! ν ; “ όρων προστασίας και 

περιορισμών δόμησές του. » 

Οεσσαλον:κη^^^_|^| 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 79% 

ΕΘΝΙΚΟ ΤΥΠΟΓΡΑΦΕΙΟ 

Ο χάρτης έχει φωτογραφηθεί, από το 
πρωτότυπο σε φυσικό μέγεθος(100%) 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 05 % 

ΕΘΝΙΚΟ ΤΥΠΟΓΡΑΦΕΙΟ 

Ο χάρτης έχει φωτογραφηθεί, από το 
πρωτότυπο σε φυσικό μέγεθος(100%) 

